E le ho Kwala Lekgalo la Tsebo ya Dichelete, JSE E Matlafatsa Maafrika Borwa ho Kopa Meputso ya Phaello

***Johannesburg, 10 September 2024***: Ka meputso ya phaello e sa batlwang ya boleng ba R4.5 billione ya batsetedi ba Afrika Boroa, Johannesburg Stock Exchange (JSE) e thakgola mohato wa naha ka bophara o reretsweng ho ruta batho bao ba batlang mabapi le ho tsetela. Letsholo lena le batla ho matlafatsa batho ka dichelete, ho ba nolofalletsa ho batla dichelete tsa bona tse loketseng.

Ka 2022, [patlisiso ya Financial Sector Conduct Authority (FSCA)](https://www.fsca.co.za/Regulatory%20Frameworks/Regulatory%20Frameworks%20Documents/FSCA%20Discussion%20Paper%20-%20A%20Framework%20for%20Unclaimed%20Financial%20Assets%20in%20South%20Africa%202022.pdf) e senotse hore ho na le thepa e ka bang R88.56 billione e sa batlwang ho pholletsa le lekala la dichelete, yeo karolo e kholo e amanang le dichelete tse sa batlwang tsa penshene. Mo Afrika Borwa, dichelete tsena tse sa batlwang di na le tshusumetso e sa lekalekaneng dichabeng tse itlhokelang moo ho boloka direkoto ka tsela e mpe ho lebisitseng ho se tsejweng ha beng.

Vuyo Lee, e leng Motsamaisi wa Kgwebo le Ditaba tsa Kgwebo ho JSE, o itse: "Dintlha tse fapaneng di kenya letsoho phephetsong ya meputso ya phaello e sa batlwang, ho tloha ho ditlaleho tsa kgale tsa banka, bengdishere ba shweleng, batho ba fetolang diaterese le ho se khone ho fumana mangolo, kapa ho falla mesebetsing ntle le ho botsa ka meputso ya phaello ya dikimi tsa dishere tsa basebetsi. Ka letsholo lena la thuto, re ikemiseditse ho kgantsha lesedi ka taba ena le ho ruta batho ka seo dishere di leng sona, meputso ya phaello e fumanehang ho tswa dikhamphaning tse ngodisitsweng tse nkang karolo, le hore batho ba ka netefatsa jwang hore ba kolotwa chelete.”

Ho feta moo, ho haella ha dinomoro tsa boitsebahatso tse nepahetseng ho lebisa direkotong tse sa fellang, e leng ho etsang hore ho be thata ho netefatsa maloko le bajalefa, ka hona hwa diehisa kabo ya meputso ya phaello e sa batlwang.

JSE e batla ho rarolla sena ka theknoloji e ncha, ho haha sesebediswa sa ho latedisa sa JSE ka sepheo sa ntlafatso ya boitsebiso, netefatso ya pele, mme sa bohlokwa ka ho fetisisa karohano ya bengdishere le temohisiso.

Lee o hlalositse hore: “Re sebelisane mmoho le Baker Street Analytics, e leng khamphani e hlahelletseng e hlahlobang boitsebiso e nang le tlaleho e atlehileng ya ho batla bengdishere ba lahlehileng. Ka ho sebedisa matla a tlhahlobo e tswetseng pele ya boitsebiso le dikamano tse ngata tsa maano, re tla etsa matsapa ohle ho fokotsa morwalo wa meputso ya phaello e sa batlwang mmarakeng wa Afrika Borwa.”

Dikhamphani tse 10 tseo di nang le meputso ya phaello ya bengdishere e sa batlwang di ikopantse le morero wa meputso ya phaello e sa batlwang. Di kgothaletsa basebetsi ba mehleng, bengdishere kapa bajalefa ba thepa e nang le dishere ho tswa dikhamphaning tsena ho nka karolo letsholong lena la thuto le ho nka mehato e hlokahalang ho kopa meputso ya bona ya phaello e loketseng.

Lee o hatelletse hore: "Ho batla meputso ya hao ya phaello yeo o e kolotwang ke ntho e fetang feela ho fumana chelete; ke ho bula menyetla ya hau ya dichelete. Ho kgutlisetsa chelete e kaalo ka R4.5 billione ho batsetedi ba Afrika Borwa ho ka ba le tshusumetso e kgolo ya moruo maphelong a letsatsi le letsatsi a batho."

Bakeng sa tlhaiso leseding e batsi ka letsholo la thuto, morero wa meputso ya phaello e sa batlwang le hore o ka nka karolo jwang, etela [websaete ya JSE](https://www.jse.co.za/learn-how-to-invest/what-are-dividends) mme o latele diakhaonto tsa ditaba tsa sechaba tsa phapanyetsano ho [Facebook](https://www.facebook.com/Johannesburg.Stock.Exchange), [X](https://x.com/JSE_Group) le [LinkedIn](https://www.linkedin.com/company/jse-limited/) moo ditaba tsa thuto di tla romellwa kgafetsa ho fihlela nakong ya letsholo ka 2025.

QETELO

**Note to editor – Participating Issuers as at 6 September include:**

|  |
| --- |
| **Issuer** |
| Reunert |
| Old Mutual |
| Sasol Inzalo Investments |
| Sasol limited |
| Sasol South Africa |
| WBHO |
| SuperGroup |
| Advtech |
| Finbond |
| YeboYethu |
| Africa Media Entertainment |
| Naspers Ltd |

MABAPI LE JSE

Johannesburg Stock Exchange (JSE) e na le nalane e tsitsitseng ya ho sebetsa e le mmaraka wa ho rekisa dihlahiswa tsa dichelete. Ke sehlopha se itlhommeng pele sa phapanyetsano, se hokahantsweng lefatsheng ka bophara se nolofalletsang kgolo e akaretsang ya moruo ka dihlahiswa tse tshepahalang, tsa maemo a lefatshe, dihlahiswa tse ikarabellang sechabeng, le ditshebeletso bakeng sa motsetedi wa kamoso. E fana ka dimmaraka tse bolokehileng le tse sebetsang hantle tsa mantlha le tsa bobedi ho pholletsa le mefuta e fapaneng ya ditshireletso, ditekatekano tse qalang, tse nkilweng, le mebaraka ya dikoloto. E ithorisa ka ho ba mmaraka wa khetho bakeng sa batsetedi ba lehae le ba machabeng ba batlang ho fumana monyetla wa ho fumana monyetla wa ho ba le dimmaraka tse kgolo kontinenteng ya Afrika.

JSE ha jwale e maemong a Hodimo ho di-stock exchange tse 20 tse kgolo ka ho fetisisa lefatšeng ka capitalisation ya mmaraka, mme ke phapanyetsano e kgolo ka ho fetisisa Afrika, kaha e bile tshebetsong ka dilemo tse 137. Jwalo ka phapanyetsano e etelletseng pele lefatsheng, JSE e theha, e bula boleng le ho etsa hore dikamano tsa sebele di etsahale. [www.jse.co.za](http://www.jse.co.za)

JSE e nka khupamarama ya hao ka botebo ho ya ka Molao wa POPI. Re leka ho u romella feela boitsebiso bo nepahetseng boo re nahanang hore bo tla u kgahla le sehlooho sa ditaba seo u sebetsang ka sona. Ha ho hlokahale hore u etse letho haeba u thabela ho tswela pele ho fumana ditaba le tlhahisoleseding ya JSE. Haeba o fetola maikutlo nako efe kapa efe kamoso, ka kopo re tsebise. Haeba u sa batle ho amohela ditaba le tlhahisoleseding tsa JSE, ka kopo arabela imeile ena mme re tla u tlosa ho kabo ya nakong e tlang.

|  |  |
| --- | --- |
| Dipotso kakaretso tsa JSE:  Imeile: [info@jse.co.za](mailto:info@jse.co.za)  Mohala: 011 520 7000 | Mohokahanyi wa ditaba wa JSE:  Paballo Makhetha | Setsebi sa Puisano  Mohala: 011 520 7331 | Mohala wa Thekeng: 066 261 7405 | Imeile: [paballom@jse.co.za](mailto:paballom@jse.co.za) |